**Talpinti / patalpinti**

Veiksmažodis **talpinti, patalpinti** reiškia *daryti taip, kad tilptų,* *užtektų vietos*. Vartojamas tik tada, kai omenyje turimas tilpimas.

Pavyzdžiui: Malkas **patalpino** palėpėje.

Apgyvendinimo reikšme šis veiksmažodis nevartojamas.

Pavyzdžiui: Gyventojai buvo **patalpinti (**taisoma **apgyvendinti, įkurdinti)** centre.

# Veiksmažodis **talpinti** nevartotinas reikšme „dėti, spausdinti, paskelbti internete“

Laikraštyje **patalpintas** (taisoma **skelbiamas, spausdinamas arba dedamas į laikraštį)** darbo skelbimas.

Savivaldybės strateginis planas yra patalpintas svetainėje (taisoma **paskelbtas, skelbiamas svetainėje, įdėtas į svetainę)**

## Parengta pagal VLKK Konsultacijų banką